cyanic-selkie/wikianc huggingface dataset:
Ο Σιντ (θεατρικό έργο)
Ο Σιντ (γαλλικός τίτλος: Le Cid) επίσης στα ελληνικά και με τον τίτλο Ελ Σιντ είναι έμμετρη πεντάπρακτη τραγικωμωδία του Πιέρ Κορνέιγ, που παρουσιάστηκε για πρώτη φορά τον Δεκέμβριο του 1636 στο θέατρο του Μαραί στο Παρίσι και εκδόθηκε την ίδια χρονιά.
Το έργο είχε τεράστια επιτυχία στο κοινό, αν και αποτέλεσε αντικείμενο έντονης πολεμικής σχετικά με τους κανόνες της δραματικής πρακτικής γνωστή ως Διαμάχη του Σιντ. Η Γαλλική Ακαδημία του Καρδινάλιου Ρισελιέ αναγνώρισε την επιτυχία του έργου, αλλά έκρινε ότι ήταν προβληματικό, εν μέρει επειδή δεν σεβόταν τον κανόνα των τριών ενοτήτων.
Βασίζεται στο έργο του Γκιγιέν ντε Κάστρο Τα νεανικά χρόνια του Σιντ (Lοs Mocedades del Cid) (1612). Το έργο του Κάστρο με τη σειρά του βασίζεται στον θρύλο του Ισπανού εθνικού ήρωα Ροδρίγο Ντίαθ δε Βιβάρ γνωστού ως Ελ Σιντ.
Σήμερα θεωρείται ευρέως ως το καλύτερο έργο του Κορνέιγ που σηματοδοτεί το ξεκίνημα του χρυσού αιώνα της Γαλλικής δραματουργίας και ένα από τα σημαντικότερα έργα της Γαλλικής λογοτεχνίας του 17ου αιώνα.
Υπόθεση
Το έργο διαδραματίζεται στη Σεβίλλη στην περιοχή της Καστίλης της Ισπανίας κατά το δεύτερο μισό του 11ου αιώνα. Το όνομα Σιντ, που σημαίνει Άρχοντας, το δίνουν αιχμάλωτοι Μαυριτανοί στον Ροδρίγο, όπως αναφέρεται στην τέταρτη πράξη.
Πρώτη πράξη μικρογραφία|Η ηθοποιός Ρασέλ στο ρόλο της Σιμένης Το έργο αρχίζει με τη νεαρή αρχόντισσα Σιμένη να μαθαίνει από την Ελβίρα, τη βάγια της, ότι ο πατέρας της συμφωνεί με τον γάμο της με τον αγαπημένο της Ροδρίγο και ότι ο δον Διέγο, πατέρας του Ροδρίγο, θα τη ζητήσει σύντομα για σύζυγο του γιου του. Η Σιμένη χαίρεται, ωστόσο εκφράζει τους φόβους της μήπως η μοίρα αλλάξει τη γνώμη του πατέρα της.
Η ινφάντα (κόρη του Φερδινάνδου Α΄ του Λεόν) εκμυστηρεύεται στη βάγια της Λεονώρα ότι είναι ερωτευμένη με τον Ροδρίγο, αλλά καθώς η ίδια δεν θα μπορούσε ποτέ να τον παντρευτεί επειδή δεν είναι πρίγκιπας, αποφάσισε να υποστηρίξει τον γάμο των δυο ερωτευμένων για να σβήσει το δικό της πάθος και την ηρεμήσει η ίδια.
Ο πατέρας του Σιμένης, ο κόμης δον Γομές, μαθαίνει ότι ο βασιλιάς ανέθεσε στον ηλικιωμένο πατέρα του Ροδρίγου, τον δον Διέγο, να γίνει παιδαγωγός του πρίγκιπα της Καστίλλης. Ο κόμης πιστεύει ότι η θέση άξιζε περισσότερο στον ίδιο, και ότι ο βασιλιάς την έδωσε στον δον Διέγο σεβόμενος μόνο την ηλικία και όχι την αξία του. Του το λέει και ο δον Διέγο ανταπαντά ότι οι δυο τους πρέπει να γίνουν φίλοι και να παντρέψουν τα παιδιά τους. Ο κόμης αρνείται και χαστουκίζει με το γάντι τον δον Διέγο, ο οποίος τραβάει το σπαθί του αλλά είναι πολύ αδύναμος για να το κρατήσει. Ο κόμης τον αφοπλίζει και τον προσβάλλει πριν φύγει.
Ο δον Διέγο αισθάνεται ότι ατιμάστηκε και ζητά από τον γιο του να ξεπλύνει τη ντροπή μονομαχώντας με τον κόμη. Ο Ροδρίγος συνειδητοποιεί ότι αν μονομαχήσει και σκοτώσει τον κόμη, θα χάσει τον έρωτα της Σιμένης, αλλά επιλέγει να εκδικηθεί για την τιμή του πατέρα του.
Δεύτερη πράξη μικρογραφία|250x250εσ|Η σκηνή της μονομαχίας στην όπερα Ο Σιντ του [[Ζυλ Μασνέ (1885)]] Ο δον Αρίας ενημερώνει τον δον Γομές ότι ο βασιλιάς απαγορεύει τη μονομαχία ανάμεσα σ' αυτόν και τον Ροδρίγο, και μάλιστα ζητά να τον τιμωρήσει για την προσβολή που έκανε στον δον Διέγο, αλλά ο κόμης αλαζονικά δεν υπακούει και επιμένει. Ο δον Γομές προκαλεί τον Ροδρίγο σε μονομαχία αλλά συγχρόνως τον επαινεί για το θάρρος και του ζητά να παραιτηθεί, ο Ροδρίγος αρνείται.
Η Σιμένη εκφράζει στην ινφάντα τη θλίψη της για τη μονομαχία ανάμεσα στον αγαπημένο της και τον πατέρα της. Ένας ακόλουθος τους ειδοποιεί ότι οι δύο άνδρες έφυγαν από το παλάτι. Η Σιμένη καταλαβαίνει ότι φεύγουν για τη μονομαχία και πηγαίνει να τους βρει. Η ινφάντα θεωρεί ότι εάν ο Ροδρίγος κερδίσει στη μονομαχία, η Σιμένη θα τον απορρίψει και ίσως η ίδια μπορέσει να τον κερδίσει τελικά.
Εν τω μεταξύ, ο βασιλιάς συζητάει με ευγενείς και εκφράζει τον θυμό του σχετικά με τη σκληρότητα του κόμη δον Γομές. Ανησυχεί επίσης για μια πιθανή επικείμενη επίθεση από το μαυριτανικό ναυτικό που κινείται προς τα εδάφη του. Ένας ευγενής μπαίνει και ανακοινώνει ότι ο Ροδρίγο σκότωσε τον δον Γομές.
Η Σιμένη ζητά εκδίκηση από τον βασιλιά για τον φόνο του πατέρα της, ο δον Διέγο υποστηρίζει πως η δίκαιη εκδίκηση δεν επισύρει νέα εκδίκηση, αλλά και σ’ αυτήν την περίπτωση ζητεί από τον βασιλιά να πάρει τη δική του ζωή, αφού εκείνος ζήτησε από τον γιο του να εκδικηθεί. Ο βασιλιάς αναβάλλει την απόφασή του γι’ αργότερα.
Τρίτη πράξη μικρογραφία|250x250εσ|Ο Ροδρίγος επιλέγεται να ηγηθεί του στρατού εναντίον των [[Μαυριτανοί|Μαυριτανών]] Ο Ροδρίγος πηγαίνει στο σπίτι της Σιμένης και λέει στην Ελβίρα ότι θέλει να σκοτωθεί από το χέρι της Σιμένης. Η βάγια τον διώχνει κι αυτός κρύβεται καθώς πλησιάζει η Σιμένη, η οποία εκφράζει στη βάγια της τα αντικρουόμενα συναισθήματά της: παρόλο που αγαπά ακόμη τον Ροδρίγο οφείλει να ζητήσει τον θάνατό του. Σχεδιάζει να τον ακολουθήσει στο θάνατο. Ο Ροδρίγος αποκαλύπτεται και δίνει στη Σιμένη το σπαθί του για να τον σκοτώσει, αλλά εκείνη αρνείται.
Ο Ροδρίγος επιστρέφει στο σπίτι του και ο πατέρας του του λέει ότι οι Μαυριτανοί πρόκειται να επιτεθούν. Ο Ροδρίγος ορίζεται επί κεφαλής των στρατευμάτων και φεύγει για τον πόλεμο. Σκέφτεται ότι αν επιστρέψει ζωντανός και νικητής, ο βασιλιάς θα τον συγχωρέσει και ίσως ξανακερδίσει την αγάπη της Σιμένης.
Τέταρτη πράξη
Ο Ροδρίγος στον πόλεμο θριαμβεύει, ακόμη και οι αιχμάλωτοι Μαυριτανοί τον σέβονται και τον αποκαλούν «Ελ Σιντ» (ο Άρχοντας). Η Ελβίρα εξυμνεί τα κατορθώματά του αλλά η Σιμένη είναι βυθισμένη στο πένθος για τον πατέρα της. Η ινφάντα παρακαλεί τη Σιμένη να πάψει να επιζητά τον θάνατο του Ροδρίγου, πλέον σωτήρα του λαού, αλλά η Σιμένη αρνείται. Ο βασιλιάς για να δοκιμάσει τη Σιμένη της ανακοινώνει ότι ο Ροδρίγος έχει σκοτωθεί και η αντίδρασή της αποδεικνύει σε όλους ότι τον αγαπάει ακόμα. Ωστόσο, ανεξάρτητα από τα συναισθήματά της, εξακολουθεί να επιθυμεί εκδίκηση για τον θάνατο του πατέρα της και δηλώνει ότι θα παντρευτεί όποιον τον σκοτώσει. Ο δον Σάντσο προσφέρεται να μονομαχήσει με τον Ροδρίγο για λογαριασμό της. Ο βασιλιάς δέχεται να παντρευτεί τη Σιμένη ο νικητής.
Πέμπτη πράξη μικρογραφία|250x250εσ|Ο Ροδρίγος επιστρέφει νικητής από τον πόλεμο και γίνεται δεκτός με τιμές από τον βασιλιά Ο Ροδρίγος έρχεται στη Σιμένη και της δηλώνει ότι πάει στη μονομαχία για να πεθάνει, δεν θα υπερασπιστεί τον εαυτό του. Η Σιμένη τον παροτρύνει να αγωνιστεί πραγματικά για να τη σώσει από έναν γάμο με τον δον Σάντσο.
Σε έναν μονόλογο, η ινφάντα θρηνεί τη δυστυχία της.
Η Σιμένη βλέπει τον δον Σάντσο να μπαίνει με ένα ματωμένο σπαθί και πιστεύει ο Ροδρίγος σκοτώθηκε. Κλαίει μπροστά στον βασιλιά και φανερώνει ότι ποτέ δεν έπαψε να αγαπάει τον Ροδρίγο. Παρακαλεί να μην παντρευτεί τον νικητή, αλλά να μπει σε μοναστήρι όπου θα θρηνεί για πάντα τον πατέρα της και τον αγαπημένο της. Θα αφήσει όλα τα υπάρχοντά της στον δον Σάντσο. Ωστόσο, ο βασιλιάς της ανακοινώνει ότι ο Ροδρίγος είναι ακόμη ζωντανός και στη μονομαχία αφόπλισε τον δον Σάντσο αλλά του χάρισε τη ζωή. Ο δον Σάντσο παραδέχεται ότι οι δυο τους πρέπει να παντρευτούν λόγω του μεγάλου τους έρωτα.
Ο βασιλιάς αποφασίζει ότι οι δύο νέοι θα παντρευτούν, αλλά βλέποντας ότι χρειάζεται ακόμη λίγος χρόνος για να «στεγνώσουν τα δάκρυα της Σιμένης», αναβάλει τον γάμο για ένα χρόνο, και στο μεταξύ, στέλνει τον Ροδρίγο να συνεχίσει να πολεμά τους Μαυριτανούς που απειλούν πάλι τη χώρα.
Παραπομπές
Κατηγορία:Θεατρικά έργα του Πιέρ Κορνέιγ
Ρουασί-αν-Μπρι
Το Ρουασί-αν-Μπρι (γαλλικά: Roissy-en-Brie) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Ρουασεέν (γαλλικά: Roisséens).
Παραπομπές
Κατηγορία:Κοινότητες της Σεν-ε-Μαρν
Επαρχία Μπιτσάβ
Η επαρχία Μπιτσάβ (λευκορωσικά: Быхаўскі раён, Быховский район, Επαρχία Μπιχόβσκι) είναι ένα ραγιόν (επαρχία) στην περιφέρεια Μογκιλέφ στη Λευκορωσία, και το διοικητικό κέντρο της επαρχίας είναι το Μπιτσάβ. Το 2009, ο πληθυσμός της επαρχίας ήταν 35.148 κάτοικοι. Ο πληθυσμός του Μπιτσάβ αντιστοιχεί στο 48,5% του πληθυσμού της επαρχίας.
Εξωτερικοί σύνδεσμοι
Μπιτσάβ
Ρουγί
Το Ρουγί (γαλλικά: Rouilly) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Παραπομπές
Κατηγορία:Κοινότητες της Σεν-ε-Μαρν
Σέρχιο Αραούχο
Ο Σέρχιο Εσεκιέλ Αραούχο (ισπανικά: Sergio Ezequiel Araujo, γενν. 28 Ιανουαρίου 1992) είναι Αργεντινός επαγγελματίας ποδοσφαιριστής, ο οποίος αγωνίζεται ως επιθετικός, και συγκεκριμένα ως κεντρικός επιθετικός στην ΑΕΚ. Έχει υπάρξει διεθνής με τις μικρές ομάδες της εθνικής Αργεντινής.
Καριέρα
Ξεκίνησε την επαγγελματική του καριέρα του στην Μπόκα Τζούνιορς, όπου αγωνίστηκε από το 2009 έως και το 2015, με τις τρεις από τις πέντε συνολικά σεζόν να παίζει δανεικός στις ομάδες Μπαρτσελόνα Β (2012-13), Τίγρε (2013-14) και Λας Πάλμας (2014-15). Αυτήν την περίοδο κατέκτησε τον πρώτο του τίτλο, το 2011, το πρωτάθλημα Αργεντινής.
Το 2015 πήρε μεταγραφή στη Λας Πάλμας. Το 2018 κατέκτησε το πρωτάθλημα με την ΑΕΚ. Τον Ιανουάριο του 2020 ανακοινώθηκε ότι επιστρέφει στην ΑΕΚ με δανεισμό και οψιόν αγοράς το καλοκαίρι. Η οψιόν δεν ενεργοποιήθηκε ποτέ, εξαιτίας των απαιτήσεων της Λας Πάλμας και έτσι επέστρεψε για ακόμη μια φορά στα Κανάρια Νησιά.
Από τις 13 Ιουλίου 2021 θεωρείται μόνιμος παίκτης της ΑΕΚ αφού η ομάδα αγόρασε τον παίκτη για 1,5 εκ. ευρώ, πόσο το οποίο μπορεί να φτάσει τα 1,7 εκ. ή ακόμα και τα 2 εκ. ευρώ με την εκπλήρωση κάποιων μπόνους. Από τον Αύγουστο του 2022 ο Αραούχο είναι ο πρώτος αρχηγός της ΑΕΚ.
Διακρίσεις
ΑΕΚ
Εξωτερικοί σύνδεσμοι
Κατηγορία:Αργεντινοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Αργεντινής Κ17 Κατηγορία:Ποδοσφαιριστές Εθνικής Αργεντινής Κ20 Κατηγορία:Ποδοσφαιριστές ολυμπιακής ομάδας Αργεντινής Κατηγορία:Ποδοσφαιριστές Μπόκα Τζούνιορς Κατηγορία:Ποδοσφαιριστές Κλουμπ Ατλέτικο Τίγρε Κατηγορία:Ποδοσφαιριστές Σεγούντα Ντιβιζιόν Κατηγορία:Ποδοσφαιριστές Μπαρτσελόνα Β Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές ΟΝ Λας Πάλμας Κατηγορία:Ποδοσφαιριστές Σεγούντα Ντιβιζιόν Β Κατηγορία:Αργεντινοί ποδοσφαιριστές στο εξωτερικό
Ιωάννης Σπύρου
Ο '''Ιωάννης Ξ. Σπύρου''' (Βουρλιώτες Σάμου, 1905 - Σάμος, 20 Μαρτίου 1983) ήταν Έλληνας γιατρός και πολιτικός. Εκλεγοταν διαρκώς και επί τρεις δεκαετίες πρώτος βουλευτής Σάμου.
Πρώτα χρόνια και οικογένεια
Γεννήθηκε στο χωριό Βουρλιώτες της Σάμου το έτος 1905, γιος του Ξενοφώντος Σπύρου. Ήταν παντρεμένος με την Μαρίκα Λαγουδάκη με την οποία απέκτησαν δύο παιδιά, τον Ξενοφώντα (διετέλεσε διευθυντής του ΕΟΤ) και την Αριάδνη.
Σπουδές
Έλαβε το απολυτήριο από το Γυμνάσιο Σάμου (1922) και ολοκλήρωσε τις σπουδες του με πτυχίο Ιατρικής Σχολής από το Πανεπιστημίου Αθηνών με βαθμό " Άριστα" (1928). Εκπόνησε εργασία στο πλαίσιο διεκδίκησης της έδρας του καθηγητή Μαιευτικής και Γυναικολογίας του Πανεπιστημίου Αθηνών κατόπιν συστάσεως του καθηγητή Κ. Λούρου, η οποία εγκρίθηκε το 1950 και εκλήθη από το Πανεπιστήμιο για την ορκωμοσία.
Πτυχία- Επαγγελματική εμπειρία
Κατά την διάρκεια των σπουδών του τα χρόνια 1924-1926 διετέλεσε εσωτερικός ιατρός του Δημοτικού Νοσοκομείου Αθηνών «Ελπίς» ενώ τα χρόνια 1926- 1929 διετέλεσε εσωτερικός ιατρός της Ιδιωτικής Κλινικής του καθηγητή Λούρου. Μετά την λήψη του πτυχίου του προσελήφθη ως βοηθός στην πανεπιστημιακή Μαιευτική και Γυναικολογική Κλινική ενώ το 1930 διετέλεσε επιμελητής Ιδιωτικής κλινικής των καθηγητών Κ. &Ν. Λούρου για ένα έτος. Με την ολοκλήρωση της ειδίκευσής του στην Μαιευτική- Γυναικολογία μετέβη στο Παρίσι όπου και μετεκπαιδεύτηκε επί 2 έτη στην Κλινική Zarnier –Brock – Baudeloque στις νεότερες για την εποχή του πρακτικές στην μαιευτική- γυναικολογία. Επέστρεψε στην Ελλάδα το έτος 1933 όπου και κατέλαβε την θέση του διευθυντή της μαιευτικής κλινικής του νοσοκομείου Σάμου, την οποία και τίμησε για 27 συναπτά έτη.
Παράλληλα διετέλεσε ιατρός λοιμωδών νόσων και νομίατρος Σάμου, καθώς και διευθυντής της μαιευτικής κλινικής του νοσοκομείου UNRA Νουζεράτ Παλαιστίνης επί 2 έτη.
Κοινωνική Δράση
Ο Σπύρου ανέπτυξε έντονη κοινωνική δράση, υπηρετώντας τόσο την Τοπική Αυτοδιοίκηση όσο και τον συνδικαλισμό και τον πολιτισμό. ναλυτικά, διετέλεσε:
Πολιτική σταδιοδρομία
Ο Σπύρου εξελέγη βουλευτής Σάμου συνολικά 10 φορές. Στην αρχή εξελέγη με το κόμμα των Φιλελευθέρων, το 1950, 1951, 1952 (ακυρώθηκε η εκλογή του στις 5 Μαρτίου 1953) και το 1956 (με τη ΦΙ.Δ.Ε.. Εν συνεχεία εξελέγη με την ΕΡΕ τα έτη 1958, 1961, 1963, 1964 και μεταδικτατορικά με τη Νέα Δημοκρατία το 1974 και 1977.
Τελευταία χρόνια και θάνατος
Υπηρέτησε στη Βουλή των Ελλήνων ως το 1981. Πέθανε σε ηλικία 78 ετών στις 20 Μαρτίου 1983 και κηδεύτηκε στη Σάμο εν μέσω εκδηλώσεων βαθιάς λύπης.
Παραπομπές
Κατηγορία:Έλληνες μαιευτήρες Κατηγορία:Έλληνες γυναικολόγοι Κατηγορία:Βουλευτές Σάμου Κατηγορία:Βουλευτές εκλεγμένοι με το κόμμα των Φιλελευθέρων Κατηγορία:Βουλευτές εκλεγμένοι με την ΕΡΕ Κατηγορία:Βουλευτές εκλεγμένοι με τη Νέα Δημοκρατία
Α.Σ. Γιάννενα
Ο Αθλητικός Σύλλογος Γιάννενα,γνωστός επίσης και σαν ΓΑΣ, είναι ελληνικό αθλητικό σωματείο που δραστηριοποιείται στην πόλη των Ιωαννίνων, στον ομώνυμο νομό. Επίσημο έτος ίδρυσης του είναι το 2014 και αγωνίζεται με χρώματα το μαύρο, το φούξια και το λευκό. Διατηρεί τμήμα πετοσφαίρισης ανδρών και γυναικών.Έδρα του τμήματος βόλεϊ αποτελεί το κλειστό γυμναστήριο της Λιμνοπούλας, χωρητικότητας 350 θέσεων.
Ιστορική αναδρομή
Στην πρώτη χρονιά λειτουργίας του,το 2014-15,συμμετείχε στην Β εθνική,στον τομέα της ΕΣΠΕΔΕ.Κατέκτησε το πρωτάθλημα και ανέβηκε στην Α2 ανδρών.Παράλληλα κατέκτησε το κύπελλο της ΕΣΠΕΔΕ και συμμετείχε στο κύπελλο Ελλάδος 2014-15.
Την σεζόν 2015-16 συμμετείχε στην Α2 ανδρών αλλά υποβιβάστηκε.Παράλληλα συμμετείχε και στο κύπελλο Ελλάδος 2015-16.
Την σεζόν 2017-18 συμμετείχε στην Β εθνική,στον τομέα της ΕΣΠΕΔΕ.Τερμάτισε στην δεύτερη θέση με 27 βαθμούς και 30-17 σετ.Στα play off ξεκίνησε με 3 βαθμούς. Τερμάτισε στην τρίτη θέση με 8 βαθμούς (2 νίκες-4 ήττες),8-15 σετ.
Την σεζόν 2018-19 συμμετείχε στην Β εθνική,στον τομέα της ΕΣΠΕΔΕ.Τερμάτισε στην 5η θέση με 10 βαθμούς,3 νίκες και 9 ήττες,14-29 σετ.Δεν κατάφερε να προκριθεί στα play off για τον τίτλο του πρωταθλητή.
Την σεζόν 2019-20 συμμετείχε στην Β εθνική,στον τομέα της ΕΣΠΕΔΕ.Το πρωτάθλημα διακόπηκε εξαιτίας των προβλημάτων που δημιούργησε η πανδημία του COVID-19.Τερμάτισε στην 3η θέση με 24 βαθμούς.
Την σεζόν 2020-21 ήταν να λάβει μέρος στην Β εθνική,στον τομέα της ΕΣΠΕΔΕ.Δεν πραγματοποιήθηκε το πρωτάθλημα εξαιτίας της πανδημίας του COVID-19.
Τρέχουσα αγωνιστική περίοδος
Την σεζόν 2021-22 συμμετείχε στην Β εθνική,στον τομέα της ΕΣΠΕΔΕ.Τερμάτισε στην τρίτη θέση με 15 βαθμούς και έμεινε εκτός της δεύτερης φάσης.
Εφήβων
Την σεζόν 2018-19 έχασε στον τελικό από τον ΑΟ Πρέβεζας στο ΔΑΚ Πρέβεζας με 3-0 σετ (25-14, 25-21, 25-20).
Την σεζόν 2021-22 έχασε στον τελικό από τον ΑΟ Πρέβεζας στο κλειστό Γυμναστήριο Ιωαννίνων με 3-0 σετ (25-18, 25-11, 25-12).
Ιστορική αναδρομή
Στην πρώτη χρονιά λειτουργίας του,το 2014-15,συμμετείχε στην Β εθνική,στον τομέα της ΕΣΠΕΔΕ.Κατέκτησε το πρωτάθλημα και ανέβηκε στην Α2 γυναικών.Παράλληλα κατέκτησε το κύπελλο της ΕΣΠΕΔΕ και συμμετείχε στο κύπελλο Ελλάδος 2014-15.
Την σεζόν 2015-16 συμμετείχε στην Α2 γυναικών.Παρέμεινε στην κατηγορία.Συμμετείχε στο κύπελλο Ελλάδος 2015-16.
Την σεζόν 2016-17 συμμετείχε στην Α2 γυναικών.Παρέμεινε στην κατηγορία.Συμμετείχε στο κύπελλο Ελλάδος 2016-17.
Την σεζόν 2017-18 συμμετείχε στην Α2 γυναικών,στον Β2 υποόμιλο.Τερμάτισε στην 4η θέση με 19 βαθμούς,7 νίκες και 5 ήττες,23-24 σετ,1018 πόντους υπέρ και 1045 πόντους κατά.Κατάφερε να προκριθεί στα play off.Στον δεύτερο όμιλο ξεκίνησε από την 4η θέση με 1 βαθμό. Στα play off τερμάτισε στην 4η θέση με 2 βαθμούς,ρεκόρ 0-6,σετ 3-18,πόντους 358-499.Αποκλείστηκε από την συνέχεια.
Την σεζόν 2018-19 συμμετείχε στην Α2 γυναικών,στον Β όμιλο. Τερμάτισε στην 9η θέση με 27 βαθμούς,8 νίκες και 16 ήττες.41 σετ υπέρ και 53 κατά,1975 πόντους υπέρ και 2072 πόντους κατά.Εντός έδρας είχε 12 βαθμούς με 6 νίκες και 6 ήττες,24 σετ υπέρ και 22 κατά,1024 πόντους υπέρ και 994 πόντους κατά.Εκτός έδρας είχε 10 βαθμούς με 2 νίκες και 8 ήττες,17 σετ υπέρ και 31 κατά,951 πόντους υπέρ και 1078 πόντους κατά.Παρέμεινε στην κατηγορία.
Την σεζόν 2019-20 συμμετείχε στην Α2 γυναικών,στον Β όμιλο. Με την διακοπή των πρωταθλημάτων εξαιτίας της πανδημίας του COVID-19 ο σύλλογος βρισκόταν στην 10η θέση με 11 βαθμούς,4 νίκες και 14 ήττες,21-46 σετ και 1335-1554 πόντους.Εντός έδρας είχε 6 βαθμούς,2 νίκες και 7 ήττες,10-22 σετ,652-750 πόντους.Εκτός έδρας είχε 5 βαθμούς,2 νίκες και 7 ήττες,11-24 σετ,683-804 πόντους.
Την σεζόν 2020-21 συμμετείχε στην Α2 γυναικών,στον δεύτερο όμιλο της δεύτερης ζώνης.Πραγματοποιήθηκε μέρος της πρώτης αγωνιστικής αλλά ο ΑΣ Γιάννενα δεν πρόλαβε να αγωνιστεί αφού το πρωτάθλημα διακόπηκε.Στις 16 Φεβρουαρίου 2021 η ΕΟΠΕ αποφάσισε την οριστική διακοπή του πρωταθλήματος.
Τρέχουσα αγωνιστική περίοδος
Την σεζόν 2021-22 συμμετέχει στην Α2 γυναικών,στον δεύτερο όμιλο της δεύτερης ζώνης.Τερμάτισε στην δεύτερη θέση με 26 βαθμούς,9 νίκες και 5 ήττες,32 σετ υπερ και 23 κατά,1201 πόντους υπέρ και 1089 κατά.Προκρίθηκε στην Β φάση του πρωταθλήματος.
Τμήματα υποδομών
Διαθέτει τμήματα όλων των ηλικιών και συμμετέχει στις διοργανώσεις της ΕΣΠΕΔΕ.
Νεανίδες
Για την σεζόν 2017-18,σαν δευτεραθλήτρια της ΕΣΠΕΔΕ,συμμετείχε στο πανελλήνιο.Συμμετείχε στον δεύτερο όμιλο που διεξήχθη στο Κλειστό της Ελασσόνας με τον Άρη,την Ένωση Ελασσόνας και τον Μέγα Αλέξανδρο Γιαννιτσών.Με 1 νίκη και 2 ήττες,4-8 σετ,2 βαθμούς κατέλαβε την τρίτη θέση του ομίλου και αποκλείστηκε από την συνέχεια της διοργάνωσης.
Την σεζόν 2020-21 αναδείχθηκε πρωταθλήτρια της ΕΣΠΕΔΕ νικώντας τον ΠΑΣ Γιάννινα στον τελικό με 3-0 σετ (25-23,25-20,25-18).
Την σεζόν 2021-22 αναδείχθηκε πρωταθλήτρια της ΕΣΠΕΔΕ νικώντας τον Φιλαθλητικό ΓΣ Πρέβεζας στο κλειστό Γυμναστήριο Ιωαννίνων με 3-1 σετ (17-25, 26-24, 25-20, 25-21).
Κορασίδες
Κατέκτησε την δεύτερη θέση στις κορασίδες 2015-16.
Την σεζόν 2020-21 αναδείχθηκε πρωταθλήτρια της ΕΣΠΕΔΕ νικώντας τον ΠΑΣ Γιάννινα στον τελικό με 3-0 σετ (25-23, 25-18, 25-12).
Την σεζόν 2021-22 αναδείχθηκε πρωταθλήτρια της ΕΣΠΕΔΕ νικώντας τον Φιλαθλητικό ΓΣ Πρέβεζας στο κλειστό Γυμναστήριο Ιωαννίνων με 3-1 σετ.
Εξωτερικοί σύνδεσμοι
ΑΣ Γιάννενα, στο Facebook.
ΑΣ Γιάννενα, στο twitter
ΑΣ Γιάννενα, στο instagram
Κατηγορία:Αθλητικοί σύλλογοι Ιωαννίνων Κατηγορία:Ελληνικοί σύλλογοι πετοσφαίρισης Κατηγορία:Σωματεία Ε.Σ.ΠΕ.Δ.Ε.
Εισπρακτική αποτυχία
Μια εισπρακτική αποτυχία, ονομάζεται μια κινηματογραφική ταινία που θεωρείται εισπρακτικά μη επιτυχημένη. Παρόλο που οποιαδήποτε ταινία για την οποία το κόστος παραγωγής, προώθησης και διανομής συνδυασμένα ξεπερνούν τα έσοδα της ταινίας θεωρείται "αποτυχία", ο όρος χρησιμοποιείται κυρίως για σημαντικές κυκλοφορίες που αναμενόντουσαν υψηλά, είχαν προωθηθεί αρκετά και ήταν ακριβές για να παραχθούν αλλά εισπρακτικά απέτυχαν.
Πηγές για το box office
Κατηγορία:Κατάλογοι για ταινίες Κατηγορία:Box office
Επαρχία Τσαβούσι
Η επαρχία Τσαβούσι (λευκορωσικά: Чавускі раён, Чаусский район, Επαρχία Τσαούσσκι) είναι ραγιόν (επαρχία) στην περιφέρεια Μόγκιλεφ, στη Λευκορωσία. Το διοικητικό κέντρο είναι το Τσαβούσι. Το 2009, ο πληθυσμός ήταν 21.242 κάτοικοι. Ο πληθυσμός του Τσαβούσι αντιστοιχεί στο 50,3% του πληθυσμού της επαρχίας.
Εξωτερικοί σύνδεσμοι
Τσαβουσι
Κριστιάν Κούστα
Ο Κριστιάν Κούστα (αλβανικά: Kristian Kushta, γενν. 19 Δεκεμβρίου 1997), είναι Αλβανός επαγγελματίας ποδοσφαιριστής, ο οποίος αγωνίζεται ως επιθετικός για την ΑΕΛ.
Πρώιμη σταδιοδρομία
Ο Κούστα γεννήθηκε στην Αλβανία αλλά ήρθε στην Ελλάδα και ξεκίνησε τη σταδιοδρομία του με τον ΠΑΟΚ σε ηλικία μόλις 5 ετών.
Διεθνής σταδιοδρομία
Ο Κούστα συμμετείχε με την Εθνική Αλβανίας U17 για τα προκριματικά του Ευρωπαϊκού πρωταθλήματος τον Οκτώβριο του 2013, υπό τον προπονητή Μουστεντανάγκιτς, όπου εμφανίστηκε και στους τρεις αγώνες, παίζοντας ως αλλαγή στον εναρκτήριο αγώνα εναντίον της Ρουμανίας U17 και στη συνέχεια στους άλλους δύο αγώνες ως βασικός, για να βοηθήσει την ομάδα του για να προχωρήσει στο επόμενο στάδιο.
Ισημερινό τροπικό κλίμα
Το ισημερινό κλίμα ομοιάζει με το μουσωνικό κλίμα καθώς και τα δύο χαρακτηρίζονται από χαμηλή διακύμανση της ετήσιας θερμοκρασίας (<5 °C) και από υψηλές θερμοκρασίες. Οι ισημερινές ζούγκλες παρουσιάζουν ένα κλίμα από το οποίο απουσιάζει η ξερή εποχή, δεδομένου ότι όλοι οι μήνες έχουν ως μέσο όρο βροχόπτωσης τουλάχιστον 800 mm. Όλες οι μέρες του χρόνου χαρακτηρίζονται από το ίδιο κλίμα και την ίδια μέση θερμοκρασία ενώ τα υψηλότατα επίπεδα σχετικής ατμοσφαιρικής υγρασίας προκαλούν (>80%) προκαλούν μια χαρακτηριστική δυσάρεστη αίσθηση έλλειψης άνεσης στους ανθρώπους.
Γεωγραφική εξάπλωση και χαρακτηριστικά
Το ισημερινό κλίμα εντοπίζεται γύρω από τον Ισημερινό: λεκάνη του Αμαζονίου, λεκάνη του Κονγκό και κόλπος της Γουινέας και ΝΑ Ασία. Οι χώρες του Κέρατος της Αφρικής αποτελούν εξαίρεση διότι παρουσιάζουν κατά κόρον ξηρά κλίματα λόγω της έλλειψης υγρών ανέμων που να πνέουν στην περιοχή.
Χλωρίδα
Το ισημερινό δάσος παρουσιάζει δύο υποκατηγορίες: το βροχόφιλο και το ημιβροχόφιλο δάσος.
Το πρώτο χαρακτηρίζεται από τέλειες υδατικές συνθήκες. Η βλάστησή του συνήθως παρουσιάζει πλατιά και αειθαλή φύλλα ενώ το δεύτερο εμφανίζεται σε περιοχές με λιγότερες βροχοπτώσεις. Κατά τη διάρκεια της εποχής με τις λιγότερες βροχοπτώσεις, τα φύλλα των φυτών πέφτουν
Το ισημερινό δάσος μπορεί να εμφανιστεί και σε περιοχές που έχουν κλίμα διαφορετικό από το ισημερινό όπως το τροπικό υγρό και τροπικό ξηρό, ιδιαίτερα εκεί όπου, γύρω από μεγάλους ποταμούς και λίμνες, διαμορφώνοντας δάση-στοές.
Από την άλλη, στις ακτές των περιοχών με ισημερινό κλίμα υφίστανται μεγάλα παράκτια μαγκρόβια δάση.
Ποταμοί
Η έντονη και σταθερή βροχόπτωση διαμορφώνει σε αυτή την περιοχή τους ποταμούς με τη μεγαλύτερη ροή στον πλανήτη. Το χαρακτηριστικό καφετί χρώμα τους οφείλεται στο ότι οι βροχές παρασέρνουν και αποθέτουν το έδαφος σε αυτούς.
Πανίδα
Στη ζούγκλα εντοπίζονται πολλά είδη πουλιών, ερπετών, εντόμων, και θηλαστικών. Τα ζώα που κατοικούν σε αυτή είναι συνήθως μικρού μεγέθους, κάτι που τους επιτρέπει να κινούνται με μεγαλύτερη ευκολία μέσα από την πυκνή βλάστηση.
Βιβλιογραφία
Κατηγορία:Τροπικά κλίματα
Καλή αντάμωση εκεί ψηλά
Καλή αντάμωση εκεί ψηλά (γαλλικός τίτλος: Au revoir là-haut) είναι μυθιστόρημα του Πιέρ Λεμαίτρ που εκδόθηκε το 2013. Διαδραματίζεται στη Γαλλία στον απόηχο του Α΄ Παγκοσμίου Πολέμου, αναφέρεται στη φρίκη του πολέμου και στην κατάσταση που αντιμετώπισαν οι Γάλλοι στρατιώτες επιστρέφοντας από το μέτωπο. Συνδυάζοντας επιδέξια τη μυθοπλασία και την ιστορία, παρουσιάζει τη μεταπολεμική γαλλική κοινωνία, την οποία σατιρίζει έντονα.
Το μυθιστόρημα κέρδισε πολλά αξιόλογα βραβεία, όπως το βραβείο Γκονκούρ, και διασκευάστηκε σε ομώνυμη ταινία το 2017.
Είναι το πρώτο της τριλογίας του Λεμαίτρ που καλύπτει την περίοδο του Μεσοπολέμου. Το δεύτερο μυθιστόρημα της σειράς, Τα χρώματα της πυρκαγιάς, εκδόθηκε τον Ιανουάριο του 2018. Το τρίτο, Ο καθρέφτης των δεινών μας, εκδόθηκε τον Ιανουάριο του 2020.
Υπόθεση
Στο τέλος του Α΄ Παγκοσμίου Πολέμου, δύο στρατιώτες, ο Εντουάρ Περικούρ, γιος πλούσιας οικογένειας, καλλιτέχνης, σε άσχημες σχέσεις με τον πατέρα του, και ο Αλμπέρ Μαγιάρ, λογιστής, αντιμετωπίζουν την αδυναμία της γαλλικής κοινωνίας να τους ενσωματώσει. Η σχέση τους αρχίζει στις 9 Νοεμβρίου 1918, δύο μέρες πριν το τέλος του Μεγάλου Πολέμου. Ο Αλμπέρ γίνεται μάρτυρας ενός εγκλήματος: Ο υπολοχαγός Ανρί ντ’ Ονλέ-Πραντέλ, ένας αριβίστας αριστοκράτης που θέλει να δοξασθεί, καταφέρνει να εξαπολύσει μια τελική επίθεση κατά των Γερμανών κάνοντας όλους να πιστέψουν ότι οι Γερμανοί, οι οποίοι ωστόσο περίμεναν την ανακωχή όπως και οι Γάλλοι, σκότωσαν δύο άνδρες του, αλλά ο Αλμπέρ κατάλαβε ότι ο υπολοχαγός ο ίδιος τους πυροβόλησε στην πλάτη. Κατά τη διάρκεια της επίθεσης, ο Εντουάρ σώζει τον Αλμπέρ από φρικτό θάνατο αλλά τραυματίζεται στο πρόσωπο και παραμορφώνεται, ενώ ο Αλμπέρ, τραυματισμένος, πάσχει από μετατραυματικές διαταραχές.
Ο Εντουάρ παίρνει έναν διαγωνισμό για τη δημιουργία ενός μεγάλου μνημείου στην περιοχή όπου γεννήθηκε, χορηγός του οποίου είναι ο Μαρσέλ Περικούρ, πατέρας του Εντουάρ, που επιθυμεί να τιμήσει τον γιο του που θεωρεί νεκρό. Έχοντας συγκεντρώσει αρκετά χρήματα από προκαταβολές, σχεδιάζουν να φύγουν για τις αποικίες. Εν τω μεταξύ, η απάτη του Πραντέλ αποκαλύπτεται από έναν αξιωματούχο. Ο Πραντέλ ζητά από τον πεθερό του πλέον Μαρσέλ Περικούρ να τον βοηθήσει να τακτοποιήσει την κατάστασή του σε επίπεδο Υπουργείου Δικαιοσύνης. Όταν αυτός αρνείται, ο Πραντέλ δωροδοκεί τον αξιωματούχο.
Οι εφημερίδες κάνουν λόγο για πιθανή απάτη με τα μνημεία. Ο κύριος Περικούρ μαθαίνει ότι τον εξαπάτησαν και ζητά από τον Πραντέλ, πλέον γαμπρό του, να βρει τους ενόχους. Ο τελευταίος βρίσκει τα ίχνη του Εντουάρ, που μένει σε πολυτελές ξενοδοχείο. Ο κύριος Περικούρ αποφασίζει να πάει στο ξενοδοχείο με το αυτοκίνητο, σαν να τον σπρώχνει μια ακατανόητη δύναμη. Την ίδια στιγμή, ο Εντουάρ φεύγει από το ξενοδοχείο και, βλέποντας το αυτοκίνητο, ρίχνεται κάτω από τις ρόδες. Ο Αλμπέρ καταφέρνει να διαφύγει στις αποικίες.
Παραπομπές
Κατηγορία:Γαλλικά μυθιστορήματα Κατηγορία:Μυθιστορήματα του Α' Παγκοσμίου Πολέμου Κατηγορία:Μυθιστορήματα που έγιναν ταινίες
Volotea
Η Volotea είναι ισπανική αεροπορική εταιρεία χαμηλού κόστους με έδρα τις Αστούριες και με βάσεις στην Ισπανία, στην Ιταλία ,στη Γαλλία και στην Ελλάδα.
Ιστορία
Η Volotea είναι αεροπορική εταιρεία που δημιουργήθηκε από τους πρώην ιδρυτές της Vueling, Carlos Muñoz και Lázaro Ros. Το όνομα "Volotea" προέρχεται από το ισπανικό ρήμα "revolotear", που σημαίνει "πετάω γύρω." Η Volotea ξεκίνησε τις δραστηριότητές της στις 5 Απριλίου 2012, από το Αεροδρόμιο Marco Polo της Βενετίας.
Η εταιρεία υποστηρίζεται από τρία ιδιωτικά μετοχικά κεφάλαια, δύο από την Ευρώπη  και ένα από τις Ηνωμένες Πολιτείες. Η εταιρεία συγκέντρωσε πάνω από 50 εκατ. € πριν αρχίσουν οι δραστηριότητες της.
Η Boeing ανακοίνωσε στις 15 Φεβρουαρίου 2012 ότι είχε υπογράψει μια συμφωνία για μακροχρόνια μίσθωση με τη Volotea για ένα άγνωστο αριθμό αεροσκαφών Boeing 717. τον Μάρτιο του 2015, ανακοινώθηκε ότι η Volotea θα λάμβανε τέσσερα επιπλέον αεροσκάφη τύπου 717 από την εταιρία Blue1. Ωστόσο, τον Νοέμβριο του 2015, η Volotea ανακοίνωσε τα σχέδιά της να καταργήσει σταδιακά τα 717 από τον στόλο της μέσα στα επόμενα χρόνια όπως και έγινε με την ολική καθήλωση του στόλου τον Δεκέμβριο του 2020. Η αντικατάσταση τους πρόκειται να γίνει από μεταχειρισμένα Airbus A320.
Στόλος
μικρογραφία|Η Volotea [[Boeing 717|Boeing 717-200]] μικρογραφία|Η Volotea Airbus A319-100 Από τον Ιανουάριο του 2021, ο στόλος της Volotea αποτελείται από τα ακόλουθα αεροσκάφη:
Πήγες
Κατηγορία:Ισπανικές αεροπορικές εταιρείες
Ρουβρ (Σεν-ε-Μαρν)
Το Ρουβρ (γαλλικά: Rouvres) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Παραπομπές
Κατηγορία:Κοινότητες της Σεν-ε-Μαρν
Ροζαί-αν-Μπρι
Το Ροζαί-αν-Μπρι (γαλλικά: Rozay-en-Brie) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Ροζεέν (γαλλικά: Rozéens).
Παραπομπές
Κατηγορία:Κοινότητες της Σεν-ε-Μαρν
Άνω Κεφάλα Χανίων
Η Άνω Κεφάλα είναι οικισμός της κοινότητας Βουκολιών, της δημοτικής ενότητας (τέως δήμου) Βουκολιών, του δήμου Πλατανιά, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα Καλλικράτης. Πριν το πρόγραμμα Καλλικράτης και το σχέδιο Καποδίστριας, ανήκε στην επαρχία Κισσάμου του νομού Χανίων, στο γεωγραφικό διαμέρισμα Κρήτης.
Γεωγραφία
Η Άνω Κεφάλα είναι ημιορεινός οικισμός στο δυτικοκεντρικό τμήμα του νομού Χανίων. Βρίσκεται στις δυτικές υπώρειες της κορυφής «Πλατανιανή» (849 μ.) των Λευκών Ορέων και στη δυτική όχθη του μικρού ποταμού Ταυρωνίτη, νοτιοανατολικά του Ζυμπραγού και σε μέσο σταθμικό υψόμετρο 430. Απέχει 34 χλμ. περίπου ΝΔ. των Χανίων.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Παλαιών Ρουμάτων του νομού Χανίων. Το 1948 προσαρτήθηκε στην κοινότητα Βουκολιών. Με το ΦΕΚ 244Α - 04/12/1997 αποσπάστηκε από την κοινότητα Βουκολιών και προσαρτήθηκε στον δήμο Βουκολιών. Με το ΦΕΚ 87Α - 07/06/2010 αποσπάστηκε από τον δήμο Βουκολιών και προσαρτήθηκε στον δήμο Πλατανιά.
Ρυμπέλ
Οι κάτοικοί του είναι γνωστοί ως Ρυμπελουά (γαλλικά: Rubellois).
Παραπομπές
Κατηγορία:Κοινότητες της Σεν-ε-Μαρν
Καμπάνα της Ουέσκας
δεξιά|μικρογραφία|300x300εσ|Η Καμπάνα της Ουέσκας, πίνακας του José Casado del Alisal Η Καμπάνα της Ουέσκας είναι ένας μύθος που περιγράφει πώς ο Ραμίρο Β΄ της Αραγωνίας, ο Μοναχός, έκοψε τα κεφάλια των δώδεκα ευγενών που δεν τον υπάκουαν. Ο θρύλος είναι καταγεγραμμένος στο ποίημα Cantar de la campana de Huesca, στην Αραγωνική γλώσσα, έργο αγνώστου συγγραφέα του 13ου αιώνα και αποτελεί μέρος της λαϊκής παράδοσης στην Αραγωνία, και ιδιαίτερα στην πόλη της Ουέσκας.
Ιστορία
Το Χρονικό του Σαν Χουάν ντε λα Πένια (Crónica de San Juan de la Peña) από τον 14ο αιώνα, διηγείται πώς ο Ραμίρο Β΄ ήταν τόσο ανήσυχος για το γεγονός πως οι ευγενείς του καταχρώνται την υπομονή του, που έστειλε ένα αγγελιοφόρο κήρυκα στο Αββαείο του Saint-Pons-de-Thomières να ζητήσει συμβουλές από τον πρώην αφέντη του.
Ο κήρυκας εμφανίστηκε στον κήπο της μονής, όπου ο γέρος μοναχός αφαιρούσε τα κεφάλια από τριαντάφυλλα που ξεχώρισαν από τα υπόλοιπα (σε άλλες εκδοχές της ιστορίας, τα τριαντάφυλλα αντικαθίστανται από λάχανα). Ο μοναχός στην συνέχεια είπε στον κήρυκα να μεταφέρει την συμβουλή του στον βασιλιά, η οποία ήταν να επαναλάβει αυτό που είχε δει ο κήρυκας.
Μετά την την επιστροφή του κήρυκα, ο Ραμίρο Β΄ έστειλε μήνυμα στον αρχηγό των ευγενών, καλώντας όλους τους ευγενείς του βασιλείου να τον επισκεφτούν, με την δικαιολογία ότι ήθελε να τους δείξει μία καμπάνα που χτίζει η οποία μπορούσε να ακουστεί σε όλη την Αραγωνία. Όταν οι ευγενείς έφτασαν, ο βασιλιάς τους ανάγκασε να εισέρχονται ένας-ένας στο δωμάτιο όπου βρισκόταν η καμπάνα, όπου τους περίμενε ο ίδιος. Στην συνέχεια, καθώς αυτοί εισέρχονταν αποκεφάλιζε τους πιο απείθαρχους από αυτούς. Έπειτα τοποθέτησε σε κύκλο τα κεφάλια τους, με το κεφάλι του επισκόπου της Χάκας να ξεχωρίζει στο κέντρο κρεμασμένο από το γλωσσίδι της καμπάνας. Στο τέλος συγκάλεσε τους υπόλοιπους ευγενείς και τους παρουσίασε το αποτέλεσμα ως παράδειγμα τιμωρίας για την ανυπακοή τους προκειμένου να συνετιστούν. Με αυτόν τον τρόπο ο Ραμίρο Β΄ κατέστειλε την ανταρσία τους εναντίον του.
Εξωτερικοί σύνδεσμοι
Κατηγορία:Αραγωνία Κατηγορία:Ισπανική μυθολογία Κατηγορία:Μεσαιωνική Ισπανία Κατηγορία:Πολιτισμός στην Ισπανία
Ρυμόν (Σεν-ε-Μαρν)
Το Ρυμόν (γαλλικά: Rumont) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Πισίνα
thumb|right|300px|Αθλητική πισίνα του [[Ολυμπιακό Κέντρο Υγρού Στίβου Αθηνών|Ολυμπιακού Κέντρου Υγρού Στίβου Αθηνών στο Μαρούσι ]]
Πισίνα (λατινικά: Piscina) ονομάζεται μία τεχνητή κοιλότητα στο έδαφος ή σε κτήριο η οποία γεμίζεται με νερό και χρησιμοποιείται για κολύμβηση και άλλες υδάτινες δραστηριότητες. Ο ορος πισίνα μπορεί να αποδοθεί και σε φυσικές κοιλότητες.
Χαρακτηριστικά
Οι πισίνες έχουν ιδιαίτερα αυξημένες απαιτήσεις υδατοστεγάνωσης, λόγω των συστολοδιαστολών που προκαλούνται από τις βροχοπτώσεις και τη καταπόνηση από τις θετικές και αρνητικές υδροστατικές πιέσεις. Η διείσδυση των υδάτων και των υδρατμών στα δομικά στοιχεία προκαλεί μεγάλες φθορές, ενώ τυχόν διαρροή νερού συνεπάγεται με μεγάλη οικονομική δαπάνη και επιτάχυνση της εσωτερικής διάβρωσης. Σχεδόν σε όλες της πισίνες η υδατοστεγάνωση επιτυγχάνεται με τη χρήση τσιμεντοειδών και πλακόστρωσης, ή (κυρίως στις πιο μοντέρνες) με τη χρήση πολυουρεθανικής βαφής.
Οι περισσότερες σύγχρονες πισίνες διαθέτουν αντλίες ανακυκλοφορίας του νερού με ενσωματωμένο φίλτρο το οποίο απομακρύνει τα στερεά λύματα, αντλία θερμότητας για τη θέρμανση του νερού, καθώς και σύστημα υποβρύχιου φωτισμού. Για τον καθαρισμό μιας πισίνας χρησιμοποιούνται συμπληρωματικά και ειδικές ηλεκτρικές σκούπες, καθώς και απόχες και βούρτσες.
Το νερό μιας πισίνας είναι γλυκό ή θαλασσινό, στο οποίο προστίθενται διάφορες μικροβιοκτόνες ουσίες με βάση συνήθως το χλώριο και βρώμιο. Επειδή όμως αυτές οι ουσίες είναι σε ένα βαθμό βλαβερές, σε ορισμένες πισίνες χρησιμοποιούνται και άλλες συνδυαστικές μέθοδοι αποστείρωσης (π.χ. με χρήση λαμπτήρα υπεριώδους ακτινοβολίας UV). Σε κάθε περίπτωση πρέπει να υπάρχει ελεύθερο χλώριο ώστε το νερό να είναι ασφαλές για τους κολυμβητές.
Συντήρηση Πισίνας
Η τακτική και σωστή συντήρηση της πισίνας είναι απαραίτητη για την εύρυθμη λειτουργία της και για την ασφάλεια των χρηστών. Περιλαμβάνει τακτικό έλεγχο (καθημερινό) στα επίπεδα του pH και του χλωρίου, που γίνεται με ειδικά test kit από χάρτινες ταινίες (πεχαμετρικά χαρτιά και αντιδραστήρες σε μορφή υγρού η χαπιών (πεχαμετρικοί δείκτες). Το pH μιας πισίνας πρέπει πάντοτε να βρίσκεται στο 7.
Επίσης χρειάζεται τακτική προσθήκη χλωρίου, είτε χειροκίνητα σε μορφή σκόνης, κοκκίων, ταμπλέτας, υγρού είτε αυτόματα με δοσομετρική αντλία σε μορφή υγρού. Μια άλλη λύση είναι η ηλεκτρόλυση άλατος όπου μετατρέπει το κοινό αλάτι σε χλώριο μέσω της διασικασίας της ηλεκτρόλυσης. Αυτή η μέθοδος δεν απαιτεί αγορά χλωρίου αλλά αλατιού, που είναι αρκετά φθηνότερο.
Εκτός από το χλώριο, χρειάζονται και ειδικά χημικά όπως το αλγοκτόνο που σκοτώνει την άλγη, το κροκκιδωτικό και το pH plus ή pH minus που ρυθμίζουν το pH. Σε κάποιες περιπτώσεις χρειάζεται και χλώριο shock 55% για να καθαρίσει πλήρως το νερό. Η προσθήκη των χημικών θα πρέπει να γίνεται κατά τις ώρες που δεν χρησιμοποιείται η πισίνα από κολυμβητές (αυτός είναι και ο λόγος που στα περισσότερα ξενοδοχεία οι πισίνες κλείνουν τις πρώτες βραδυνές ώρες).
Κατηγορία:Κτίρια και κατασκευές ανά τύπο
Μετασηπία
Η μετασηπία ((λατινική-επιστημονική ονομασία Metasepia) είναι γένος από μικρές σουπιές, που ζουν στον Ειρηνικό Ωκεανό. Χαρακτηρίζονται από το μικρό αλλά παχύ και σε σχήμα διαμαντιού κόκκαλο σουπιάς.
Το γένος αυτό περιλαμβάνει μόνο δύο γνωστά είδη, τα εξής:
Πηγές
Μετασηπια
Νίκος Μελίσσας
Ο Νίκος Μελίσσας (γεννημένος στις 24 Φεβρουαρίου 1993) είναι Έλληνας επαγγελματίας ποδοσφαιριστής, ο οποίος αγωνίζεται ως τερματοφύλακας για τον Παναιτωλικό.
Παραπομπές
Κατηγορία:Τερματοφύλακες ποδοσφαιριστές Κατηγορία:Έλληνες ποδοσφαιριστές Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές ΠΑΣ Λαμίας Κατηγορία:Ποδοσφαιριστές Ηρακλή Ψαχνών Κατηγορία:Ποδοσφαιριστές Βόλου Ν.Π.Σ. Κατηγορία:Ποδοσφαιριστές Παναιτωλικού Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Α.Σ. Φωκικού Άμφισσας Κατηγορία:Ποδοσφαιριστές Α.Ε. Σπάρτης Κατηγορία:Ποδοσφαιριστές Φούτμπολ Λιγκ (Ελλάδα)
Ρυπερέ
Το Ρυπερέ (γαλλικά: Rupéreux) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Ρυπερουά (γαλλικά: Rupérois).
Παραπομπές
Κατηγορία:Κοινότητες της Σεν-ε-Μαρν
Ηλεκτρονικό κύκλωμα
Ένα ηλεκτρονικό κύκλωμα αποτελείται από μεμονωμένα ηλεκτρονικά εξαρτήματα, όπως αντιστάσεις , τρανζίστορ , πυκνωτές , επαγωγείς και διόδους , συνδεδεμένα με αγώγιμα καλώδια ή ίχνη μέσω των οποίων μπορεί να ρέει ηλεκτρικό ρεύμα. Αναφέρεται ως ηλεκτρονικό και όχι ηλεκτρικό, γενικά τουλάχιστον ένα ενεργό συστατικό πρέπει να είναι παρόντες. Ο συνδυασμός εξαρτημάτων και καλωδίων επιτρέπει την εκτέλεση διαφόρων απλών και πολύπλοκων λειτουργιών: τα σήματα μπορούν να ενισχυθούν, να πραγματοποιηθούν υπολογισμοί και τα δεδομένα να μετακινηθούν από το ένα μέρος στο άλλο.
Τα κυκλώματα μπορούν να κατασκευαστούν από διακριτά εξαρτήματα που συνδέονται με μεμονωμένα κομμάτια σύρματος, αλλά σήμερα είναι πολύ πιο συνηθισμένο να δημιουργούνται διασυνδέσεις με φωτολιθογραφικές τεχνικές σε πλαστικοποιημένο υπόστρωμα ( πλακέτα τυπωμένου κυκλώματος ή PCB) και συγκόλληση των εξαρτημάτων σε αυτές τις διασυνδέσεις για τη δημιουργία τελειωμένου κύκλωμα. Σε ένα ολοκληρωμένο κύκλωμα ή IC, τα συστατικά και οι διασυνδέσεις σχηματίζονται στο ίδιο υπόστρωμα, τυπικά ένας ημιαγωγός όπως το πυρίτιο με ντοπαρισμένο ή (λιγότερο συχνά) το αρσενίδιο του γαλλίου.
Ένα ηλεκτρονικό κύκλωμα μπορεί συνήθως να κατηγοριοποιηθεί ως ένα αναλογικό κύκλωμα, ένα ψηφιακό κύκλωμα ή ένα κύκλωμα μικτού σήματος (ένας συνδυασμός αναλογικών κυκλωμάτων και ψηφιακών κυκλωμάτων). Η πιο διαδεδομένη συσκευή ημιαγωγών σε ηλεκτρονικά κυκλώματα είναι το MOSFET ( τρανζίστορ μετάλλου-οξειδίου-ημιαγωγού -φαινομένου πεδίου ).
Οι πλάκες ψωμιού, οι επιτραπέζιες πλάκες και οι σανίδες είναι συνηθισμένες για τη δοκιμή νέων σχεδίων. Επιτρέπουν στον σχεδιαστή να κάνει γρήγορες αλλαγές στο κύκλωμα κατά τη διάρκεια της ανάπτυξης.
Τα αναλογικά ηλεκτρονικά κυκλώματα είναι αυτά στα οποία το ρεύμα ή η τάση μπορεί να μεταβάλλονται συνεχώς με την πάροδο του χρόνου ώστε να αντιστοιχούν στις πληροφορίες που αναπαρίστανται. Το αναλογικό κύκλωμα κατασκευάζεται από δύο θεμελιώδη δομικά στοιχεία: σειρές και παράλληλα κυκλώματα.
Σε ένα κύκλωμα σειράς, το ίδιο ρεύμα περνά μέσα από μια σειρά εξαρτημάτων. Μια σειρά από χριστουγεννιάτικα φώτα είναι ένα καλό παράδειγμα κυκλώματος σειράς: αν κάποιος σβήσει, όλοι το κάνουν.
Ταπιόκα
Η Ταπιόκα (Tapioca ), είναι ένα άμυλο το οποίο εξάγεται από τη ρίζα της κασάβα (Manihot esculenta). Το είδος αυτό είναι ιθαγενές στη Βόρεια Περιοχή της Βραζιλίας και έχει εξαπλωθεί σε ολόκληρη τη Νότια Αμερική. Το φυτό μεταφέρθηκε από τους Πορτογάλους και Ισπανούς εξερευνητές στο μεγαλύτερο τμήμα των Δυτικών Ινδιών και τις ηπείρους της Αφρικής και Ασίας, συμπεριλαμβάνοντας τις Φιλιππίνες και την Ταϊβάν. Σήμερα, καλλιεργείται σε ολόκληρο τον κόσμο.
Είναι βασική τροφή σε πολλές περιοχές του κόσμου, η ταπιόκα χρησιμοποιείται ως πυκνωτικός παράγων σε διάφορα τρόφιμα.
Ετυμολογία και προέλευση
Η ονομασία ταπιόκα προέρχεται από τη λέξη tipi'óka, την ονομασία της στις Τούπι-Γκουαράνι γλώσσες οι οποίες ομιλούνταν από τους ιθαγενείς, όταν οι πρώτοι Πορτογάλοι έφθασαν στη Βορειοανατολική πλευρά της Βραζιλίας, περί το 1707. Αυτή η λέξη των Τούπι, αναφέρεται στη διαδικασία κατά την οποία το άμυλο μανιόκα γίνεται βρώσιμο.
Παραγωγή
Η ταπιόκα είναι μια από τις πιο αγνές μορφές του αμύλου τροφίμων και η παραγωγή της ποικίλλει από περιοχή σε περιοχή.
Το φυτό κασάβα, έχει επάνω του είτε κόκκινα είτε πράσινα κλαδιά με μπλε αδράχτια. Η ρίζα της πράσινης-διακλαδισμένης παραλλαγής, απαιτεί κατεργασία για να αφαιρεθεί η linamarin, ένα κυανογόνο γλυκοσίδιο, το οποίο βρίσκεται φυσιολογικά στο φυτό και το οποίο διαφορετικά μπορεί να μετατραπεί σε κυάνιο. Το konzo (που επίσης ονομάζεται mantakassa), είναι μια παραλυτική ασθένεια η οποία συνδέεται με αρκετές εβδομάδες σχεδόν αποκλειστικής κατανάλωσης ανεπαρκώς επεξεργασμένης πικρής μανιόκα.
Στα βόρεια και βορειοανατολικά της Βραζιλίας, η παραδοσιακή κοινότητα-βασισμένη στην παραγωγή ταπιόκα είναι ένα υποπροϊόν της παραγωγής αλεύρου μανιόκα από ρίζες μανιόκα. Σε αυτή τη διαδικασία, η μανιόκα (μετά τη θεραπεία για την αφαίρεση της τοξικότητας) τρίβεται, σε πολτό, με ένα μικρό μύλο χεριού - ή ντηζελοκίνητο μύλο. Αυτή η masa στη συνέχεια συμπιέζεται για να στεγνώσει. Η υγρή μάσα τοποθετείται σε ένα μακρύ υφαντό σωλήνα που ονομάζεται tipiti. Στην κορυφή του o σωλήνας είναι ασφαλισμένος, ενώ ένα μεγάλο κλαδί ή μοχλός εισάγεται σε μια θηλιά στο κάτω μέρος και που χρησιμοποιείται για να τεντώσει το σύνολο εφαρμόζοντάς το καθέτως, συμπιέζοντας το πλούσιο σε άμυλο υγρό μέσα από την ύφανση και τα άκρα. Αυτό το υγρό συλλέγεται και το νερό που επιτρέπεται να εξατμιστεί, αφήνοντας πίσω του μια λεπτόκοκκη πούδρα ταπιόκα, παρόμοια στην εμφάνιση με το άμυλο καλαμποκιού.
Η Βραζιλία στη Νότια Αμερική, η Ταϊλάνδη στην Ασία και η Νιγηρία στην Αφρική είναι οι μεγαλύτεροι παραγωγοί κασάβα στον κόσμο. Επί του παρόντος, η Ταϊλάνδη αντιπροσωπεύει περίπου το 60 τοις εκατό των παγκόσμιων εξαγωγών.
Πίτες
Το κασάβε (Ισπανικά: ενικός: cazabe πληθ.: cazabes) είναι ένα λεπτό ψωμί, το οποίο παρασκευάζεται χωρίς διογκωτικά, από πικρή ρίζα κασάβα. Αρχικά παραγόταν από τους γηγενείς λαούς των Αραουάκων και των Καραΐβων, διότι αυτές οι ρίζες ήταν ένα κοινό φυτό στα τροπικά δάση όπου ζούσαν. Στην ανατολική Βενεζουέλα, πολλές αυτόχθονες ομάδες εξακολουθούν να παρασκευάζουν κασάβε (αγγλικά: casabe). Είναι η κορωνίς της όμοιας με άρτο σταθερής τροφής. Οι αυτόχθονες κοινότητες, όπως των Ye-Kuana, Kari-Ña, Yanomami, Guarao ή Warao, οι οποίοι κατάγονται από τους Caribe ή τους Αρουάκους, εξακολουθούν να παρασκευάζουν κασάβε (casabe). Για την παρασκευή του κασάβε (casabe), η αμυλούχα ρίζα της πικρής κασάβα τρίβεται έως ότου γίνει πολτός, στη συνέχεια πιέζεται ώστε να αποβάλλει ένα γαλακτώδες, πικρό υγρό το οποίο ονομάζεται yare. Αυτό μεταφέρει μαζί του τις δηλητηριώδεις ουσίες εκτός του πολτού. Παραδοσιακά, αυτή η συμπίεση γίνεται σε ένα sebucan, ένα σωληνοειδούς σχήματος σουρωτήρι πίεσης, υφασμένο σε ένα χαρακτηριστικό ελικοειδές μοτίβο από φύλλα φοίνικα, μήκους από 8 έως 12 feet (3,7 m). Το sebucan συνήθως κρεμάται από ένα κλαδί δέντρου ή δοκό οροφής και έχει κλειστό το κάτω μέρος με θηλιά, που είναι συνδεδεμένο σε ένα σταθερό ξύλο ή μοχλό, ο οποίος χρησιμοποιείται για το τέντωμα του sebucan. Όταν ο μοχλός πιέζεται προς τα κάτω, τεντώνοντας το sebucan, το ελικοειδές μοτίβο ύφανσης προκαλεί το σουρωτήρι, να πιέσει τον πολτό που βρίσκεται εντός. Αυτό είναι παρόμοιο με τη δράση της Κινέζικης φάκας. Ο πολτός απλώνεται σε λεπτά, στρογγυλά κέικ διαμέτρου περίπου 2 feet (0,61 m), σε ένα budare για να ψηθούν.
Τα λεπτά και τραγανά κέικ κασάβε (casabe), συχνά τεμαχίζονται και τρώγονται σαν τα κράκερς. Όπως το ψωμί, έτσι και το κασάβε, μπορεί να φαγωθεί μόνο του ή με άλλα πιάτα. Τα παχύτερα κασάβε, συνήθως τρώγονται ελαφρώς βρεγμένα. Το πασπάλισμα με μερικές σταγόνες από υγρό είναι αρκετό για να μετατρέψει ένα στεγνό κασάβε (casabe), σε ένα πολύ μαλακό και λείο ψωμί, παρόμοιο με τη μαλακότερη φέτα λευκού σιταρένιου ψωμιού. Λόγω της ικανότητάς του να απορροφά το υγρό αμέσως, το κασάβε μπορεί να προκαλέσει πνιγμό, αλλά καταπίνεται γρήγορα με μια γουλιά υγρού.
Στη Γουιάνα, το κασάβε (casabe) ονομάζεται ψωμί μανιόκα (ή ψωμί κασάβα). Προετοιμάζεται με ένα όργανο που ονομάζεται matape (matapi στο Σουρινάμ) από τους ιθαγενείς της Σαβάνας του Rupununi (Rupununi Savanah) και σε άλλες περιοχές της χώρας όπου έχουν υψηλή συγκέντρωση Ινδιάνων. Στην Τζαμάικα, ονομάζεται bammy.
Πέρλες ταπιόκα
Οι πέρλες ταπιόκα, επίσης γνωστές σε μερικούς πολιτισμούς και ως boba, παράγονται περνώντας υπό πίεση, το υγρό άμυλο μέσα από ένα κόσκινο. Οι πέρλες ταπιόκα είναι ένα κοινό συστατικό στα επιδόρπια της Νότιας, Ανατολικής και Νοτιοανατολικής Ασίας όπως το falooda, kolak, σούπα σάγο, και σε γλυκά ποτά όπως το τσάι φυσαλίδων, slush φρούτων και taho, όπου παρέχουν μια λαστιχωτή αντίθεση με τη γλυκύτητα και την υφή του ποτού. Οι μικρές πέρλες προτιμώνται για χρήση σε πουτίγκες. Είναι παρόμοιας υφής με τις πέρλες sagu οι οποίες έχουν ως κύριο συστατικό όχι τη ρίζα κασάβα αλλά την καρδιά του ομώνυμου φυτού.
Οι μεγάλες πέρλες προτιμώνται για χρήση στα ποτά. Αυτές οι πέρλες πιο συχνά είναι καφέ, όχι λευκές (και παραδοσιακά χρησιμοποιούνται στα μαύρα ή πράσινα τσάγια), αλλά σήμερα είναι διαθέσιμες σε μια ευρεία ποικιλία χρωμάτων. Είναι επίσης διαθέσιμες ως επιλογή στις γρανίτες και τα ζεστά ροφήματα.
Συμπληρωματικά με τη χρήση τους στις πουτίγκες και τα ποτά, μια πρόσφατη καινοτομία ήταν να μαγειρέψουν πέρλες ταπιόκα στο εσωτερικό των κέικ.
Επεξεργασία και ιδιότητες
Σε αντίθεση, η παρασκευή των περλών αμύλου, χρησιμοποιεί μια διαφορετική διαδικασία καβουρδίσματος. Για να σχηματίσουν οι πέρλες, το χαλίκι ταπιόκα μπορεί να κοπεί ή να εξωθηθεί στο σχήμα είτε μικρής (3mm) είτε μεγάλης (6-8mm) πέρλας. Οι πέρλες υποβάλλονται σε μορφή κατεργασίας θερμότητας-υγρασίας, η οποία μπορεί να επεκτείνει τη διάρκεια ζωής έως και 2 έτη.
Οι πέρλες ταπιόκα έχουν πολλές μοναδικές ιδιότητες, οι οποίες συμβάλλουν στην υφή και στην αίσθηση στο στόμα. Πολλές από αυτές τις φυσικές τους ιδιότητες, είναι αποτέλεσμα της σύνθεσης αμύλου και επηρεάζονται σημαντικά από την επεξεργασία. Οι πέρλες ταπιόκα είναι χαρακτηριστικά μαλακές και λαστιχωτές, με εμφανή την ελαστική υφή και τη διαφανή εμφάνιση.
Β΄ Παγκόσμιος Πόλεμος
Κατά τη διάρκεια του Β΄ Παγκοσμίου Πολέμου, λόγω της έλλειψης των τροφίμων στη Νοτιοανατολική Ασία, πολλοί πρόσφυγες επέζησαν με την ταπιόκα. Το φυτό της κασάβα πολλαπλασιάζεται εύκολα με την κοπή του στελέχους, το οποίο αναπτύσσεται καλά σε εδάφη με χαμηλά-θρεπτικά συστατικά και μπορεί να συλλέγεται ανά δύο μήνες, αν και χρειάζονται δέκα μήνες για να αναπτυχθεί. Το φυτό παρείχε τους αναγκαίους υδατάνθρακες και τα άλλα θρεπτικά συστατικά.
Πλυντήριο
Το άμυλο ταπιόκα, συνήθως χρησιμοποιείται πριν το σιδέρωμα, για το κολλάρισμα των υποκαμίσων και των ενδυμάτων. Μπορεί να πωληθεί σε φιάλες με φυσικό άμυλο κόμμι για να διαλυθεί στο νερό ή σε σπρέι.
Βραζιλία
Στη Bραζιλιάνικη κουζίνα, η ταπιόκα χρησιμοποιείται για διαφορετικά είδη φαγητών. Στο beiju (ή biju), η ταπιόκα υγραίνεται, στραγγίζεται από το κόσκινο ώστε να γίνει ένα χοντρό αλεύρι, έπειτα πασπαλίζεται σε ένα ζεστό ταψί ή τηγάνι, όπου η θερμότητα κάνει τους αμυλούχους σπόρους να συγχωνεύονται σε μια πίτα που ομοιάζει με μια κοκκώδη τηγανίτα. Κατόπιν μπορεί να βουτυρωθεί και να φαγωθεί σαν ένα τοστ (η πιο κοινή της χρήση ως ένα πρωινό πιάτο) ή μπορεί να γεμίσει ή να καλυφθεί είτε με salgados (συνταγές αλμυρής ζαχαροπλαστικής) ή με doces (συνταγές γλυκών ζαχαροπλαστικής), το οποίο καθορίζει το είδος του γεύματος όπου χρησιμοποιείται η ταπιόκα για: πρωινό/δείπνο ή επιδόρπιο. Οι επιλογές για γεμίσεις, κυμαίνονται από βούτυρο, τυρί, ζαμπόν, μπέικον, διάφορα είδη κρέατος, σοκολάτα, καρπών όπως μεταξύ άλλων, τριμμένη καρύδα, συμπυκνωμένο γάλα, σοκολάτα με κομμάτια από φέτες μπανάνας ή φράουλας. Αυτού του είδους το πιάτο ταπιόκα, συνήθως σερβίρεται ζεστό.
Το περιφερειακό επιδόρπιο που ονομάζεται sagu, γίνεται επίσης στη νότια Βραζιλία, από πέρλες ταπιόκα μαγειρεμένες με κανέλα και γαρίφαλο σε κόκκινο κρασί. Η ρίζα μανιόκα είναι γνωστή σε ολόκληρη τη χώρα με διάφορες ονομασίες: mandioca στα Βόρεια, Κεντρικά-Δυτικά και στο Σάο Πάολο· ταπιόκα ή macaxeira στα Βορειοανατολικά· aipim στα Νοτιοανατολικά (ειδικά στο Ρίο ντε Τζανέιρο).